Last saved by: Prokešová Petronela

OKRESNÁ PROKURATÚRA TRENČÍN 
Bernolákova 2, 912 50 Trenčín 1

Číslo: 2 Pv 159/16/3309-21	Trenčín  07.10.2016
EEČ: 2-28-71-2016

U Z N E S E N I E

Trestná vec:	obv. XXXXX 
Trestný čin:	Prečin Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona 

Rozhodol: 	prokurátorka Okresnej prokuratúry Trenčín

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
väzba: nie
a
poškodenou:  
1.	XXXXX XXXXX, Spojené štáty ameriké 
sídlo: XXXXX XXXXX, Spojené štáty
Obsahom zmieru je:
Výška škody, na náhradu ktorej sa obvinený zaviazal: 10000 € 
Peňažná suma určená na všeobecne prospešné účely: 350 € 
Konkrétny adresát peňažnej sumy určenej na všeobecne prospešné účely: Resocializačné zariadenie XXXXX
Suma odovzdaná štátu na peňažnú pomoc obetiam trestnej činnosti: 175 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
väzba: nie
ktorý je trestne stíhaný pre trestný čin:
- Prečin Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona

realizované policajtom Obv.odd. PZ XXXXX pod spisovou značkou ORP-1454/TN-TN-2015.

na tom skutkovom základe, že: 
ako konateľ spoločnosti XXXXX so sídlom ul. XXXXX č. 2298/67, XXXXX, IČO: XXXXX od presne nezistenej doby používal bez súhlasu spol. XXXXX XXXXX, so sídlom XXXXX, XXXXX XXXXX Spojené štáty americké ich ochranné známky ( ochranné známky Spoločenstva č. XXXXX ) a týmito neoprávnene označoval výrobky spol. XXXXX a takýto tovar uviedol do obehu, čím páchateľ neoprávnene uviedol do obehu tovar a poskytoval služby neoprávnene označené označením zhodným alebo zameniteľným s ochrannou známkou, ku ktorej právo používať ju patrí spol. XXXXX XXXXX 
 
Odôvodnenie:
Uznesením povereného príslušníka OO PZ  XXXXX sp. zn. ORP-1454/TN-TN-2015 zo dňa 29.02.2016 bolo podľa § 199 ods. 1 Trestného poriadku začaté trestné stíhanie a dňa 25.05.2016 podľa § 206 ods. l Trestného poriadku vznesené obvinenie XXXXX pre prečin porušovanie práv k ochrannej známke, označeniu pôvodu výrobku a obchodnému menu podľa § 281 ods. 1 Trestného zákona na tom skutkovom základe, že ako konateľ spoločnosti XXXXX, so sídlom ul. XXXXX č. 2298/67, XXXXX, IČO: XXXXX od presne nezistenej doby používal bez súhlasu spol. XXXXX XXXXX, so sídlom XXXXX, XXXXX 92879, Spojené štáty americké ich ochranné známky ( ochranné známky Spoločenstva XXXXX ) a týmito neoprávnene označoval výrobky spol. XXXXX a takýto tovar uviedol do obehu, čím páchateľ neoprávnene uviedol do obehu tovar a poskytoval služby neoprávnene označené označením zhodným alebo zameniteľným s ochrannou známkou, ku ktorej právo používať ju patrí spol. XXXXX XXXXX

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Trestného poriadku.

	Obvinený a zástupca poškodenej spoločnosti s uzatvorením zmieru počas prípravného konania vyslovili súhlas. Obvinený podľa § 220 odsek 1 písmeno a) Trestného poriadku vyhlásil, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. Obvinený v rámci zmierovacieho konania predložil notársku zápisnicu s dohodou o mimosúdnom vyrovnaní spolu s výpismi z bankového účtu, ktoré preukazujú zaslanie prvých mesačných splátok vo výške 500,- Eur na účet poškodenej spoločnosti XXXXX XXXXX. Súčasne obvinený podľa § 220 odsek 1 písmeno c/ Trestného poriadku zložil dňa 26.09.2016 na účet prokuratúry peňažnú sumu na všeobecne prospešné účely vo výške 350,- Eur, ktorú prokurátorka považuje za dostačujúcu. Zároveň obvinený súhlasil s tým, že 50 % zo sumy určenej na všeobecne prospešné účely bola poukázaná Resocializačnému zariadeniu XXXXX. Táto čiastka bola obvineným zložená na hotovostný účet Okresnej prokuratúry Trenčín.

	Obvinený doposiaľ nebol súdne trestaný, priestupkovo bol postihnutý celkovo 3-krát. V roku 2012 pre porušenie § 118 odsek 1 písm. b) zákona o pobyte cudzincov za čo mu bola uložená v blokovom konaní pokuta vo výške 165 Eur a v roku 2014 pre priestupky proti bezpečnosti a plynulosti cestnej premávky.

	S poukazom  na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery, som dospela k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného stíhania som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Petronela Prokešová 
prokurátorka